
    Hierdie boek word opgedra aan my kleinkinders waarsonder ek nie so 'n spesiale boek kon geskryf het nie.  Kinders is 'n ouer se harde werk maar kleinkinders die plesier daarna. Ek wil elke ouer wat drama en trauma ervaar versoek om my boekie te lees. Baie dankie by voorbaat aan my lesers.

      

    



  	
        
            
            Kinders en kleinkinders is 'n seéning van Bo maar as ouers ervaar ons soms negatiwiteit veral ten opsigte van moeilike gedrag van ons kinders. In my boekie gee ek raad aan ouers wat radeloos is. My advies is gegrond op ure lange navorsing en my eie ondervinding as moeilike kind myself. Ek hoop die raad sal jou as ouer baie ondersteun.  

DIE KIND 

EPISODE 01

DIE KIND MET LANG VINGERS

So, jy het 'n kind wat goeters vat en goeters by sy broers en susters ''steel''—van speelgoed, karretjies en legos tot kryte en 'pokemon'-kaarte.  Hy neem dit net omdat hy dit wil hé.  Al strek sy hoop speelgoed tot agt keer meer as sy sibbe s'n!-is die kind in die gewoonte om altyd meer te wil hé.  Indien jy 'n kind het wat aanhoudend in die moeilikheid beland en aanhoudend leuens vertel en jy kan maar self die leé spasie invul—wel dit is waaroor ek wil praat vandag.  Ek wil praat oor die tipe disipline wat gepas is sowel as om die probleem van diefstal aan te vat.

So ons as ouers se emosies vier hoogty en ons wil nie die probleem aanvat nie maar ons moet, want jy wil nie hé jou kind moet eendag groot word en dink dit is nie verkeerd om te 'steel' nie so jy wil dit so gou as moontlik in die kiem smoor.  Die eerste fout wat ons maak is om die kind dadelik aan te vat en uit te trap en baie mense kan maklik oorboord gaan hiermee.  Ek wil jou aanmoedig om nie te haastig te wees om die kind aan te vat nie want dit gaan nie sy lewe dadelik ruíneer nie.  Jy gaan nie 'n slegte ouer wees as jy nie jou kind heeldag en elke dag daarop hamer nie.  Jou stemtoon in hoe jy hom gaan dissiplineer in integriteit en dissipline gaan hier die deurslag gee.  Moet nie begin met:  ''Liefie-kind'' of ''ek gaan jou gatvelle aftrek'' nie.  'n Bars of soete stemtoon sal by sommige kinders geen ingang vind nie.  Ek wil nie ons as ouers ''koggel'' nie maar 'n kind gaan net bloot 'afskakel' indien hy 'tromp-op' uitgetrap word.  Die ouer moet kan dink in watter gemoed jou kind jou 'praatjie of sedepreek' gaan inneem want dit is nie maklik of aangenaaam om 'n kleuter van vier jaar oud te leer van integriteit nie.  Dit is hier waar meeste ouers tou opgooi.  Dit is egter nie nodig om die probleem af te skaal of baie erger te maak as wat dit is nie.  

Hierdie is 'n familie-probleem eintlik en moet saam deur die hele familie bespreek en ontleed word.  Sommige ouers regeer die kroos op ''auto-pilot''en wil dit ignoreer en onder die mat vee maar die probleem sal definitief erger word met tyd.  Neem in ag dat die onderwerp nie maklik is om te bespreek nie—nie vir die kind nie en ook nie vir die ouer nie maar moet gedoen word omdat die kind geleer moet word om verantwoordelik vir sy besluite te neem—van kleins af.  Jy wil die oortreding ook nie in sy kop''in-dril'' nie en jy wil hom ook nie laat dink hy kan wegkom nie.  Mense se lewens draai om die wet en ons lewens word daarom gebou en daarom is dit so belangrik om 'n wel gebalanseerde jongmens uit jou kind te vorm.  Nie te veel van dit nie en ook nie te min van dat nie!  Jy wil nie jou kind só verneder dat hy vervloek voel vir die res van sy lewe nie.  Ek weet sommige ouers sé:  ''Die manier waarop ek grootgemaak is, is die manier wat ons dit moet doen—dit en dit en dat....''  Meeste ouers besluit 'n probleem is of wit of swart met geen middelgrond nie en sal alles wegvat van die kind af en vir sy sibbe gee en hom met niks los nie!  

Somtyds sal ouers die kroos soos in 'n weermag grootmaak met krygswette in plek.  HIerdie ouers sal sé:  ''Ek gebruik tawwe liefde en kan nie toelaat dat die klein stoutgat daarmee wegkom nie!'' en ook ''hy sal 'n sosiopaat word en dinge steel eendag as hy groot is!''  Vir sommige kinders werk dit baie goed maar vir enkele kinders is dit soos 'n hel op aarde.  Hulle kan net nie so lewe nie.  Dit is juis hierdie enkele kinders wat ekstra aandag en bemoediging nodig het.  Hulle het ook ekstra liefde nodig want iets in hulle kognitiewe denke werk nie so goed soos hulle sibbe s'n nie.  Ons noem hierdie kinders, kinders met 'n sterk eiewil of hiper-sensitief.  In die eerste plek is jy nie die enigste ouer met so 'n kind nie.  Die meeste ouers met sterk eiewil kinders sal vir jou sé:  "Ek het hom mooi vertel wat die gevolge gaan wees as hy nie vir my luister nie, maar dit werk net nie.''  Hierdie kinders verstaan nie of gee nie eens om oor die gevolge van hulle dade nie.  Jy kom nie by die wortel van die probleem uit nie.  Dit is soos om die simptome van 'n siekte te behandel en nie die siekte homself nie.  

As ouer sal jy sommer sien jy kan net 'n sekere 'kyk' vir 'n sekere kind gee en hy sal weet om nie weer die oortreding te begaan nie.  Jou sensitiewe kind sal seergemaak voel deur dieselfde 'kyk' en sommige ouers moet baie keer baie lig probeer loop op 'eierdoppe' om nie dié kind te laat ontplof of inplof nie.  Nommer twee is hoe hartseer dit moet wees vir so 'n kind om te dink dat hy nie kan verander nie; al wil hy so graag!  Hy wil bitter graag soos sy maats en soos sy sibbe wees en soos hulle optree.  Hy voel egter dat daar iets fout is met hom en sommer iets groots!  Sommige mense, sonder insig, sal vir jou sé:  ''Wel, as jy van die begin af jou grense as ouer vasgestel en gehandhaaf het sou jy nie nou nodig gehad het om op eierdoppe te probeer loop nie!"  Ek verstaan wat hulle sé maar dit werk nie altyd so met hierdie kinders nie.  Indien hierdie kinders wel 'inplof' kan dit uitloop op 'self-haat' en self-vernietiging op die ergste gevalle waar die kind besluit het hy is waardeloos, dom en onbemin.  Een van hierdie fases van die eiewil kind is om sy speelgoed stukkend te gooi en verwoestend op te tree en aggressief te raak.  Hierdie kind kan so skaam en ellendig voel na 'n uitbarsting en niemand kan sy ellende en verleentheid verstaan nie omdat hy 'n unieke kind is.  Hierdie kinders voel hulle kan hulleself nie verander nie en hulle het nie hoop om te verander nie.  Hierdie kinders is meestal ook artisties aangelé.  Nie outisties nie maar baie naby aan dit.  

Kom ons vergelyk ons grootmense met so 'n kind.  Hoe gaan jy voel as iemand jou swakheid uitwys?  Jou een aand van te veel drink wat jou iets laat sé het wat jou in verleentheid bring.  In jou woedebui het jy vir jou baas iets leliks gesé nadat jy sy lessenaar omgekeer het!  Jy het gevloek en tekere gegaan toe jy te lank in 'n ry moes staan.  As jy nou tereg gewys word op jou foute—hoe gaan jy voel?  Jy gaan skaam, kwaad en verleé voel oor jou foute en dit is hoe 'n eiewil kind voel plus hy kan nie sy houding verander nie.  Hy was so gebore.  As ouer wil ek hé jy as ouer moet jou eie gevoelens soos berou, wroeging en vernedering ''verwurg'' om so 'n  verandering teweeg te bring  en daaraan dink hoe om jou kind op te bou.  In die eerste plek gaan jou eiewil kind nie erken hy het enige iets gesteel nie want net om dit te erken beteken hy weet daar gaan 'n 'stigma'rondom hom kleef.  Jy as ouer moet konnekteer met hierdie spesiale kind se hart.  Die eiewil kind gaan ontken dat hy iets 'gesteel' het juis omdat hy nie net verleé en ellendig voel nie, maar ook minderwaardig en inferior ten opsigte van die ander kinders in die huis.  Om hom te konfronteer en vloek en slaan gaan niks uitrig nie.  Jy kan nie 'n kind se siel verander nie.  

Ek wil weer by jou as grootmens uitvind wat jou vrese en disfunksies en abnormaliteite in jou kinderlewe was?  Ek en jy en ons almal het dit.  Jy is miskien vandag 'n ''hell's angel,'' 'n hardgebakte boerevrou, 'n sterk Godsman of sterk besigheidsman maar die meeste van ons dra al ons onopgeloste kindervrese en kinderprobleme saam in 'n onsigbare rugsak op ons rug.  Ek glo die meeste van ons kon ons kinderprobleme in die kiem smoor toe ons groot raak maar daar is ongelukkig nog 'n groot hoeveelheid grootmense wat met 'n rugsak vol kinderspoke hulle grootmens-lewe deur-worstel.  Jy self het miskien nog verslawings aan dwelms, drank, pornografie, dobbel of miskien kul jy jou vrou.  Miskien ly jy aan 'n grootwaansin omdat jy as kind verneder en onderdruk was en nou gebruik jy vrees en intimidasie om jou vrou en kinders ''op hulle plek te hou.'' Jy het 'n ''dop'' om jouself gebou en jou vrou/man en kinders vermy jou en wil jou niks vra nie.  Miskien was jy as vrou—as 'n kind gemolesteer of verneder of onderdruk en moet nou jou kinders ''sagkens'' grootmaak omdat jy daardie gevoelens nog steeds onderdruk in jou diepere onderbewussyn.  Omdat jy jouself altyd as 'n ''gemartelde'' beskou, is jy so afhanklik van jou kinders as jou steunpilaar en kan jy hulle nie afstand of ruimte gee om asem te haal nie.  Jy gebruik hulle as 'n tipe skild en so onderdruk jy hulle gevoelens.  Hier kan ek sé jou eiewil kind sal jou gebrek aan sterk dissipline raaksien as 'n geleentheid om te ''steel''.  As jy dit kan verstaan wat ek hier skryf sal jy verstaan dat jy nooit met jou ''kinderspoke'' van die verlede vrede gemaak het nie.  Jy weet dus nie hoe om jou kinders se probleme en oortredings te hanteer nie en val altyd terug op jou ervaringe as kind.  

Indien jy nie self jou probleme kon oplos nie—hoe gaan jy jou kinders se probleme oplos?  Dit is hier waar ek jou wil raad gee om hierdie probleem van stelery by jou kind—die eiewil kind, aan te spreek en heel moontlik op te los.  Soos ek reeds genoem het as jy self een of ander addiksie of slegte gewoonte het sal jy heel moontlik faal om jou kind se probleem aan te spreek of op te los.  Wat sal gebeur as ek 'n dag saam jou moet spandeer en al jou foute uitwys en daarop hamer elke uur van die dag?  Gaan jy daarvan hou?  Nee, jy sal heel moontlik in 'n foétale posisie oprol of miskien my wil doodmaak!  Dieselfde met jou kind.  Ek sé nie jou kind het die reg gehad om te steel nie.  Ek keur nie sy houding goed nie.  Wat ek wel sé is dat jou eiewil kind 'n tipe disfunksie het wat maak dat hy dinge steel.  Jou eiewil kind het miskien 'n sielkundige probleem; 'n slegte keuse sindroom of sondige asprisheid.  Maar 'n probleem het hy/sy gewis.  Wat ek opgemerk het is dat baie van hierdie eiewil kinders in godsdienstige huise grootword waar dissipline rigied en swaar is—met min of geen empatie of vergewens-gesindheid.  

Wat jou gaan verras miskien is dat ek voorstel:  ''Kom ons wees meer toegewend en vergewend teenoor hierdie eiewil kinders.  Kom ons betoon genade aan hierdie kinders!''  In die eerste plek is hy\sy jou kind en het hy heel moontlik van daardie probleem genes van jou geérf!  As jy nugter daaroor dink is dit jou skuld dat jou eiewil kind in so 'n situasie in die eerste plek is.  Jou eiewil kind is so gebore!  Indien jy nie tot genade of vergifnis in staat is nie moet jy liewer vermy om mense-verhoudinge aan te gaan.  Soos ek genoem het is die gesindheid in godsdienstige huise die mees rigied wat ek al teégekom het.  Die liefde vir die wette van die land en kerk laat geen spasie vir foute of selfs die skaduwee van 'n fout nie.  Hier is dit jy is reg of weg wat natuurlik 'n beginsel is wat van geslag na geslag afgehandig is.  In die meeste gesinne werk die handhawing van wet en orde fantasties maar daar is maar altyd daardie spesiale anderste eiewil kind wat dissipline en orde nie wil of kan handhaaf nie.  Hy kan dit nie help nie en hy kan nie verander nie.  Dit is asof daardie spesiale kind vir jou gegee is om jou te straf deur 'n Hoér Gesag.  Ongelukkig in so 'n eng en verkrampe godsdienstige huis sal die eiewil kind altyd gestraf word—nie verstaan word nie—en basies aan sy eie lot oorgegee word.  Dit kan baie tragiese gevolge hé.

As daar nie met jou eiewil kind se probleme gedeel word nie mag hy\sy dit heel moontlik oordra na sy kinders eendag en so word dit 'n soort van 'n kringloop of siklus.  Jy gaan jou houding of maniere onwetend op jou kinders oordra.  En die vrug daarvan miskien sal wees:  ''My kinders praat nie terug met my nie.  Hulle luister as ek praat!''  Wel miskien praat die kinders glad nie eens meer met jou nie en hulle luister nie eens na jou nie want jy bulder en skree en vloek en raas net altyd of meeste van die tyd.  Heel moontlik vermy die kinders jou en wil nie eens 'n klein probleem met jou bespreek eers nie.  My goeie vriend het my vertel dat sy pa hulle as kinders soos in 'n weermag-kamp laat grootword het. Natuurlik was sy pa se pa 'n kolonel in die oorlogtye en hy was ook so grootgemaak.  Kinders was gesien maar nie gehoor.  Daar was nie tyd vir pa tot seun gesprekke of enige nonsens nie en hy het my ook vertel dat hy nog sy pa se stem in sy kop hoor en vrees dat sy pa agter die hoekie wegkruip en gaan uitspring voor hom en hom uittrap oor wat hy verkeerd gedoen het en hom weereens vertel hoe diep teleurgesteld hy in hom is!  Hulle as kinders was so ge-intimideer en verskree dat hy altyd homself gedra het sodat sy gedrag sy uiterlike beeld as positief verbloem het.  Binnekant was sy gevoelens 'n warboel van vrees, pyn en konfusie wat hy nog steeds in sy hart verswyg het al die jare.  Tot vandag toe praat hy nie maklik oor iets nie.  My goeie vriend Philip is al drie en sestig jaar oud!  Nie net moet jy passie en vergifnis teenoor daardie eiewil kind hé en ander mense nie maar ook teenoor jouself.  

